CELEX: 62014CN0453
Language: el
Date: 2014-09-29 00:00:00
Title: Υπόθεση C-453/14: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 29 Σεπτεμβρίου 2014 — Vorarlberger Gebietskrankenkasse, Alfred Knauer

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/15
            
         Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 29 Σεπτεμβρίου 2014 — Vorarlberger Gebietskrankenkasse, Alfred Knauer
   (Υπόθεση C-453/14)
   (2014/C 462/24)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Αναιρεσείοντες: Vorarlberger Gebietskrankenkasse, Alfred Knauer
   
      Αναιρεσίβλητος: Landeshauptmann von Vorarlberg
   
      Παρισταμένου: Rudolf Mathis
   
      Προδικαστικά ερωτήματα
   
   Έχει το άρθρο 5 του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), υπό το πρίσμα του άρθρου 45 ΣΛΕΕ, την έννοια ότι συντάξεις γήρατος βάσει ενός επαγγελματικού συνταξιοδοτικού συστήματος (όπως εν προκειμένω το συνταξιοδοτικό σύστημα του «δεύτερου πυλώνα» στο Λιχτενστάιν, το οποίο ανάγεται σε πρωτοβουλία του κράτους και τελεί υπό την εγγύησή του, σκοπό έχει να διευκολύνει τη διατήρηση του συνήθους βιοτικού επιπέδου, λειτουργεί βάσει της αρχής της κεφαλαιοποιήσεως, είναι κατ’ αρχήν υποχρεωτικό, μπορεί όμως να προβλέπει άνω του κατά νόμο ελαχίστου ορίου «πέραν των υποχρεωτικών» εισφορές και αντιστοίχως υψηλότερες παροχές, και την ευθύνη για την εφαρμογή του οποίου έχει ένας φορέας πρόνοιας που συστήνεται ή χρησιμοποιείται από τον εργοδότη) και συντάξεις γήρατος βάσει ενός εκ του νόμου συνταξιοδοτικού συστήματος (όπως εν προκειμένω το σύστημα συντάξεων της Αυστρίας, το οποίο ομοίως ανάγεται σε πρωτοβουλία του κράτους και τελεί υπό την εγγύησή του, σκοπό έχει να διευκολύνει τη διατήρηση του συνήθους βιοτικού επιπέδου, λειτουργεί όμως βάσει της διανεμητικής αρχής, είναι υποχρεωτικό και την ευθύνη για την εφαρμογή του οποίου έχουν συσταθέντες με νόμο φορείς ασφαλίσεως συντάξεως) είναι «ισοδύναμες» κατά την έννοια της εν λόγω διατάξεως;
   
      (1)  EE L 166, σ. 1.